Stanislovas Feliksas Potockis

**Stanislovas Feliksas Potockis** (1752 m. Krystynopol (dab. Červonograd, Lvovo sritis) – 1805 m. kovo 14 d. Tulčin (Podolė)) – ATR politikas.

## Biografija

Nuo 1767 m. Belzo seniūnas., 1774–1780 m. Lenkijos didysis vėliavininkas. 1782-1788 m. Rusios vaivada. Nuo 1784 m. generolas leitenantas, Podolės divizijos vadas. 1788–1792 m. Lenkijos artilerijos generolas. Nuo 1784 m. prilkausė didikų opozocijai. Prorusiškos orientacijos, būdamas Ketverių metų seimo (1788–1792) deputatu priešinosi patriotų grupuotės rengiamoms reformoms. 1790 m. išvyko iš Lenkijos. Stanislovo rezidencija Vienoje nuo 1790 m. buvo Seimui priešiškos propagandinės veiklos centras. Stanislovas siekė panaikinti monarchiją ir centrinę valdžią, sukurti fed. prov-jų respubliką. 1790 m. slapta susirašinėjo su Jekaterinos II favoritu G. Potiomkinu: ragino Rusiją imtis karinių veiksmų prieš Seimą. 1792 m. tapo vienu Targovicos konfederacijos, kuri suteikė Rusijai pretekstą surengti karinę intervenciją į ATR, organizatorių ir jos maršalka. Seimas pašalino Stanislovą iš pareigų. Per 1794 m. Kosciuškos sukilimą Stanislovas už akių buvo nuteistas mirti (nuosprendis simboliškai įvykdytas pakariant Stanislovo portretą). Stanislovas išvyko į Rusiją, vėliau į Vieną. Po ATR III padalijimo (1795) sugrįžo į Tulčyną (čia buvo Stanislovo dvarų centras). 1797 m. Rusijos valdžia suteikė jam generolo anšefo laipsnį, bet politinės įtakos Stanislovas nebeturėjo.

## Šeima ir vaikai

Stanislovas Feliksas Potockis buvo vedęs tris kartus: 

# Nuo 1770 metų gruodžio 26 d. žmona **Gertruda Komorovska** (ум. 1771), vedė slaptai, nuo santuokos vaikų nebuvo. 
# Nuo 1774 metų gruodžio 1 d. žmona **Žozefina Amalija Mnišek** (1752−1798), Jurgio Augusto Mnišeko (1715−1778) ir grafaitės Marijos Amalijos Frederikos von Briul (apie 1737−1772) vienintelė duktė. Vaikai:
#* Pelagija Rožė Potocka (1775−1846), 1-mas vyras nuo 1793 metų kunigaikštis Pranciškus Sapiega (1772−1829), 2-ras vyras nuo 1806 metų kunigaikštis Povilas Sapiega (1781−1855)
#* Feliksas (1776−1809)
#* Luiza Sofija Potocka (1779−1850), Lietuvos didžiojo medžioklio Juozapo Dominyko Kosakovskio (1771−1840) žmona nuo 1793 metų
#* Viktorija Potocka (1780−1826), 1-mas vyras nuo 1801 metų grafas Antuanas Lui Oktavijus de Šuazel-Gufje (1773−1840). 1821 metais po skyrybų ištekėjo antrą kartą už generolo Aleksejaus Nikolajevičiaus Bachmetjevo (1774−1841)
#* Požė Potocka (1780−1862), 1-mas vyras grafas Antonas Potockis (1780−1850), 2-ras vyras nuo 1813 metų grafas Vladislavas Branickis (1782−1843)
#* Konstancija Potocka (1781−1852), 1-mas vyras nuo 1798 metų Lenkijos rašytojas Janas Potockis (1761−1815), 2-ras vyras nuo 1817 metų grafas Edvardas Račinskis (1786−1845)
#* Jaroslavas Potockis (1781−1838), generolas-majoras, gofmeisteris
#* Stanislavas (1786−1831), Rusijos generolas-majoras ir generolas-adjutantas, Napoleono karų dalyvis 
#* Oktavija Potocka (1787−1842), Jano Kajetono Sveikovskio žmona 
#* Vladimiras Potockis (1788−1812), raitelių artilerijos pulkininkas
#* Idalija Potocka (1793—1859), nuo 1806 metų kunigaikščio Mikalojaus Sapiegos (1779−1843) žmona
# Nuo 1798 metų balandžio 17 d. žmona **Sofija Gliavone** (1760−1822), vestuvės vyko Tulčine, vaikai:
#* Aleksandras Potockis (1798−1868), 1831 metų sukilimo dalyvis 
#* Mečislavas Pranciškus Juzefas (1799−1876), Lenkijos magnatas ir avantiuristas 
#* Sofija Potocka (1801−1875), nuo 1829 metų generolo nuo infanterijos, grafo Pavelo Dmitrijevičiaus Kiseliovo (1788−1872) žmona
#* Olga Potocka (1803−1861), nuo 1824 metų generolo-leitenanto Levo Aleksandrovičiaus Naryškino (1785−1846) žmona
#* Boleslovas Potockis (1805−1893), Peterburgo rūmų ceremonmeisteris

## Šaltiniai

## Nuorodos

## Galerija

|-